ร้องเรียนตรวจสอบความเป็นธรรมตามหลักการทำงานของข้าราชการและหลักมนุษยธรรม
เนื่องด้วยการประชุมของผู้บริหารสำนักป้องกันและบรรเทาสาธารณภัย ในวันที่ ๑๗ มีนาคม ๒๕๖๖ ที่ผ่าน โดยนายธีรยุทธ ภูมิภักดิ์ ผอ.สน.ป้องกันและบรรเทาสาธารณภัยกรุงเทพมหานคร มอบหมายให้นายสุริยชัย รวิวรรณ รองผอ.สน.ป้องกันและบรรเทาสาธารณภัยกรุงเทพมหานคร เป็นประธานในการประชุม โดยมีใจความในการประชุมเรื่องเวลาในการปฏิบัติงานของข้าราชการในส่วนการปฏิบัติงาน ดังนี้ 
 
 
 

	จากข้อ ๔ และ ข้อ ๕ จะพบว่า ข้าราชการสายงานป้องกันและบรรเทาสาธารณภัยที่ปฏิบัติงานดับเพลิงและกู้ภัย ต้องทำงานติดต่อกันยาวนานถึง 24 ชม./วัน (ถึงแม้ว่าผู้บริหารจะให้ข้อโต้แย้งว่า เป็นเวลาปฏิบัติงานหลัก 12 ชม. และเป็นเวลาปฏิบัติเตรียมพร้อม 12 ชม. ก็ตาม แต่เจ้าหน้าที่ทุกคนก็ต้องปฏิบัติงานอยู่ในสถานีเพื่อเตรียมพร้อมทั้ง 24 ชม. และผู้บริหารอาจจะอ้างว่าสามารถพักผ่อนไปในตัวได้ แต่การเตรียมความพร้อมในหน้าที่ก็ยังมีความกดดัน และต้องกระตื้อรื้อร้น ตื่นตัวอยู่ตลอดเวลาทำให้เกิดความเครียดสะสมในการทำงาน ส่งผลต่อสุขภาพกายและสุขภาพจิตของเจ้าหน้าที่โดยตรง) และเมื่อเอาชั่วโมงการทำงานมาเปรียบเทียบดู จะพบว่าข้าราชการสายงานป้องกันและบรรเทาสาธารณภัยที่ปฏิบัติงานดับเพลิงและกู้ภัย มีชั่วโมงการทำงานมากกว่าสายงานอื่นถึง 2.6 เท่า เลยทีเดียว
รายการ	ข้าราชการกรุงเทพฯ และ ข้าราชการสำนักงานเขต และ ผู้บริหารสายงานป้องกันและบรรเทาสาธารณภัยที่ปฏิบัติงานดับเพลิงและกู้ภัย	ข้าราชการสายงานป้องกันและบรรเทาสาธารณภัยที่ปฏิบัติงานดับเพลิงและกู้ภัย
ชั่วโมงการทำงาน 
(จ-ศ) 08.30 – 16.30 น.	8 ชั่วโมงต่อวัน x 5 วัน 
= 40 ชั่วโมง/สัปดาห์ 
= 40x52 = 2,080 ชั่วโมง/ปี	ทำงาน 24 ชม. พัก 24 ชม. = (365/2) x 24 = 4,392 ชั่วโมง/ปี
เวลาพัก 1 ชม.	พักแบบจริงๆ ไม่ต้องเตรียมพร้อม 1 ชั่วโมง/วัน 
= 5 x 1 = 5 ชั่วโมง/สัปดาห์
= 5 x 52 260 ชั่วโมง/ปี	พักแบบเตรียมพร้อม ไม่สามารถไปไหนได้ เนื่องจากถ้ามีเหตุต้องรีบออกภายใน 2 นาที (ขนาดเข้าห้องน้ำยังต้องรีบ)
วันหยุดราชการ ปี 66 ตามมติ ครม. 	หยุด 19 วัน (-133 ชม.)	ไม่มีวันหยุดราชการ (และมีความทุ่มเทในการเฝ้าจุด 7 วันอันตราย)
รวมชั่วโมงการทำงานต่อปี	2,080 – 260 – 133 = 1,687 ชั่วโมง/ปี	4,392 ชั่วโมง/ปี


จากตารางพบว่า ข้าราชการสายงานป้องกันและบรรเทาสาธารณภัยที่ปฏิบัติงานดับเพลิงและกู้ภัยต้องทำงานมากถึง 4,392 ชั่วโมง/ปี ซึ่งมากกว่ากฎหมายของกระทรวงแรงงานเสียอีก ส่งผลเสียต่อสุขภาพกายและสุขภาพจิตของเจ้าหน้าที่อย่างมาก และหากผู้บริหารบอกว่ารู้อยู่ว่างานดับเพลิงหนักแล้วมาสมัครทำไม ต้องตอบเลยว่าไม่รู้ว่าก่อนว่างานดับเพิง กทม. จะแย่ขนาดนี้ ไร้ความมีมนุษยธรรมมาก เพราะไม่ได้มีคนรู้จักหรือคนในคอยบอกมาก่อน และไม่ได้มีบอกในคำสั่งประกาศสอบมาตารฐานการกำหนดตำแหน่ง เพราะถ้ามีระบุข้าพเจ้าคิดว่าคงไม่มีใครมาสมัครแน่นอน ส่งผลให้มีอัตราที่ขาดอยู่จนถึงปัจจุบัน  และหากผู้บริหารบอกว่าหากไม่พอใจก็ลาออก หลายๆ คนก็มีความคิดจะย้ายไปสายงานอื่น แต่ก็เพราะผู้บริหารนั้นแหละที่ไม่ยอมให้ย้าย ก็จะอ้างว่ากำลังไม่พอ ไม่ถึง 85% สุดท้ายก็ผลักภาระมาให้ ขรก. ชั้นผู้น้อยอยู่ดี
#1555 #bkkrongtook